pythainlp/thaigov-v2-corpus-22032023 huggingface dataset:
วันศุกร์ที่ 28 ตุลาคม 2565
สปสช. เพิ่มบริการ OP Telemedicine ดูแลผู้ป่วย 42 กลุ่มโรคทั่วไป ผ่าน 4 แอปฯ สุขภาพ พร้อมส่งยาถึงบ้าน
.....
สำนักงานหลักประกันสุขภาพแห่งชาติ (สปสช.) เพิ่มการให้บริการการแพทย์ทางไกลในลักษณะผู้ป่วยนอกทั่วไป (OP Telemedicine) เพื่อเป็นทางเลือกของการบริการสุขภาพให้กับประชาชน ลดเวลารอคอย และลดความแออัดในโรงพยาบาล โดยร่วมมือกับผู้ให้บริการแอปพลิเคชันสุขภาพดิจิทัล 4 แห่ง ได้แก่
1.Good Doctor Technology (กู๊ด ด็อกเตอร์) โดยจีดีทีคลินิกเวชกรรม
2.Clicknic (คลิกนิก) โดยคลิกนิกเฮลท์คลินิกเวชกรรม
3.Mordee (หมอดี) โดยชีวีบริรักษ์ คลินิกเวชกรรม
4.Saluber MD (ซาลูเบอร์ เอ็ม ดี) โดยสุขสบายคลินิกเวชกรรม
.
บริการแพทย์ทางไกลครอบคลุม 42 กลุ่มโรคและอาการ ดังนี้
1.ข้อเสื่อมหลายข้อ 2.ตาแดงจากไวรัส 3.ตาแดงจากไวรัส ที่มิได้มีรหัสระบุรายละเอียด 4.ข้อเสื่อมโดยทั่วไปปฐมภูมิ 5.เนื้อเยื่ออักเสบ 6.วิงเวียน มึน 7.ปวดศีรษะ 8.อาหารเป็นพิษจากเชื้อแบคทีเรียอื่น 9.อาการท้องร่วง 10.กระเพาะและลำไส้อักเสบจากการติดเชื้อ
.
11.ไข้ไม่ทราบสาเหตุ 12.ความผิดปกติของระบบการทรงตัวของหู 13.โรคตากุ้งยิงและตุ่มอักเสบเรื้อรังที่หนังตา 14.การอักเสบของเยื่อบุตา 15.การติดเชื้อไวรัส ที่มิได้ระบุรายละเอียด 16.กล้ามเนื้อเคล็ด 17.ติดเชื้อไวรัสไม่ระบุตำแหน่งที่เป็น 18.ข้ออักเสบข้อเดียว ที่มิได้มีระบุรายละเอียด 19.เยื่อบุจมูกและลำคออักเสบเฉียบพลัน(หวัดธรรมดา) 20.ไข้ ไม่ระบุชนิด
21.เวียนศีรษะบ้านหมุนเฉียบพลัน แบบไม่รุนแรง 22.ปวดท้องช่วงบน 23.การติดเชื้อทางเดินหายใจในส่วนบนแบบเฉียบพลันหลายแห่งพร้อมกัน 24.ลมพิษ 25.ปวดท้อง และปวดอุ้งเชิงกราน 26.เยื่อบุตาอักเสบเฉียบพลัน ที่มิได้ระบุรายละเอียด 27.ลมพิษ ที่มิได้ระบุรายละเอียด 28.ปวดหลังส่วนล่าง 29.คออักเสบเฉียบพลัน 30.ต่อมทอนซิลอักเสบเฉียบพลัน
.
31.คออักเสบเฉียบพลัน ที่มิได้ระบุรายละเอียด 32.การติดเชื้อทางเดินหายใจในส่วนบนแบบเฉียบพลัน 33.กระเพาะอาหารอักเสบ ที่มิได้ระบุรายละเอียด 34.อาการปวดท้องอื่น ๆ และอาการปวดท้องที่ไม่ระบุ 35.ข้ออักเสบหลายข้อ ที่มิได้ระบุรายละเอียด 36.ต่อมทอลซิลอักเสบเฉียบพลัน ที่มิได้ระบุรายละเอียด 37.เยื่อจมูกอักเสบจากการแพ้ ที่มิได้ระบุรายละเอียด ปวดกล้ามเนื้อ 38.เยื่อจมูกอักเสบจากการแพ้หรือการเปลี่ยนอากาศ 39.ข้ออักเสบแบบอื่น 40.ไซนัสอักเสบเฉียบพลัน 41.ไซนัสอักเสบเฉียบพลัน ที่มิได้ระบุรายละเอียด และ 42.การติดเชื้อโควิด-19 กลุ่มสีเขียว ที่มีอาการเจ็บป่วยเล็กน้อย
.
แนวทางการรักษา จะใช้ระบบ AMED Telehealth เพื่อให้ผู้ให้บริการบันทึกข้อมูลการให้บริการผู้ป่วย และข้อมูลใช้ในการเบิกจ่ายชดเชยค่าบริการจาก สปสช. ซึ่งผู้ป่วยจะได้รับตรวจวินิจฉัยและให้คำปรึกษาผ่านบริการการแพทย์ทางไกล ยาและเวชภัณฑ์ รวมถึงการจัดส่งยาให้ผู้ป่วย โดยคาดว่าระบบจะมีความพร้อมและให้บริการได้ในเร็ว ๆ นี้
.
Cr. : สำนักงานหลักประกันสุขภาพแห่งชาติ (สปสช.)
#ไทยคู่ฟ้า#สื่อสารรัฐบาลไทย
-------------------
วันอังคารที่ 4 ตุลาคม 2565
กรมเจ้าท่าตั้งศูนย์ช่วยเหลือผู้ประสบอุทกภัย
...
กรมเจ้าท่าได้ตั้งศูนย์ช่วยเหลือผู้ประสบอุทกภัยกรมเจ้าท่า ภาคที่ 7 ให้สำนักงานเจ้าท่าภูมิภาคสาขา สำนักงานพัฒนาและบำรุงรักษาทางน้ำที่ 8 บูรณาการเข้าช่วยเหลือผู้ประสบอุทกภัยภัยเนื่องจากมีฝนตกหนักในพื้นที่ สรุปผลการปฏิบัติงาน ณ เวลา 16.00 น. ดังนี้
1. สถานการณ์ระดับน้ำในพื้นที่
- แม่น้ำมูล อ.เมือง จ.อุบลราชธานี ล้นตลิ่ง 3.41 ม.
- แม่น้ำมูล อ.กันทรารมย์ จ.ศรีสะเกษ ล้นตลิ่ง 2.95 ม.
- แม่น้ำเลยบ้านฟากเลย อ.เมือง จ.เลย ล้นตลิ่ง 2.42 ม.
- แม่น้ำมูล อ.ท่าตูม จ.สุรินทร์ ล้นตลิ่ง 0.83 ม.
- แม่น้ำชี บ้านกุดกว้าง อ.เมือง จ.ขอนแก่น น้ำล้นตลิ่ง 0.70 ม.
- แม่น้ำชี อ.เมือง จ.ชัยภูมิ ล้นตลิ่ง 0.63 ม.
- ลำเชียงไกร อ.โนนสูง (ด่านขุนทด ) จ.นครราชสีมา ล้นตลิ่ง 0.40 ม.
- ลำน้ำเชิญ บ้านโนนหัน อ.ชุมแพ ล้นตลิ่ง 0.40 เมตร
- ลำน้ำพอง บ้านท่าเม่า อ.น้ำพอง จ.ขอนแก่น ล้นตลิ่ง 0.40 เมตร
- แม่น้ำโขง อ.เมือง จ.มุกดาหาร และ อ.เมือง จ.นครพนม ต่ำกว่าตลิ่ง
2. ศูนย์ช่วยเหลือผู้ประสบอุทกภัย จภ.7 อุบลราชธานี จัด จนท. 6 นาย จภ.7 (ขก.) จัดเจ้าหน้าที่ 3 นาย และ สบ.8 จัดเจ้าหน้าที่ 5 นาย รวมทั้งสิ้น 14 นาย รถยนต์ 5 คัน เรือ 4 ลำ รถบรรทุกติดตั้งเครน 1 คัน ร่วมบูรณาการกับ ปภ.จังหวัดอุบลราชธานี และเทศบาลเมืองวารินชำราบ เข้าช่วยเหลือผู้ประสบอุทกภัยในพื้นที่ อ.วารินชำราบ จ.อุบลราชธานี จำนวน 3 ชุมชน ประกอบด้วย ชุมชนท่าบ้งมั่ง ชุมชนดีงาม และ ชุมชนหาดสวนยาง จำนวน 15 คน 5 ครัวเรือน
3. ศูนย์ช่วยเหลือผู้ประสบอุทกภัย จภ.7 นครราชสีมา จัดเจ้าหน้าที่ 6 นาย รถยนต์ 2 คัน เรือตรวจการณ์ เจ้าท่า 185 และรถยนต์ จำนวน 2 คัน บูรณาการกับ ปภ.จังหวัดนครราชสีมา และเทศบาลกำปัง เข้าช่วยขนย้ายสิ่งของและลำเลียงประชาชนออกจากพื้นที่ประสบอุทกภัย บริเวณ บ้านอ้อ ต.กำปัง อ.โนนไทย จ.นครราชสีมา จำนวน 45 คน 20 ครัวเรือน
4. ศูนย์ช่วยเหลือผู้ประสบอุทกภัย จภ.7 ขอนแก่น จัดเจ้าหน้าที่ 4 นาย พร้อมยานพาหนะ เรือตรวจการณ์เจ้าท่า 184 เรือเจ็ทสกี 287 และรถยนต์ จำนวน 2 คัน เพื่อเข้าช่วยเหลือประชาชนที่ประสบอุทกภัยในพื้นที่บ้านพรหมนิมิต ตำบลโคกสี อำเภอเมือง จังหวัดขอนแก่น จำนวน 10 คน 4 เที่ยว จำนวน 3 ครัวเรือน
5. ศูนย์ช่วยเหลือผู้ประสบอุทกภัย จภ.7 นครพนม จัดเจ้าหน้าที่ 5 นาย เรือ 2 ลำ รถยนต์ 2 คัน บูรณาการกับ ปภ.จังหวัดเลย เข้าช่วยผู้ประสบอุทกภัยบริเวณถนนเจริญรัฐ หน้าเทศบาลเมืองเลย แยกอาชีวะ คุ้มกกม่วงชี อ.เมือง จ.เลย
6. ศูนย์ฯ จภ.7 ทุกสาขา จัดเจ้าหน้าที่พร้อมยานพาหนะเข้าให้ความช่วยเหลือประชาชนที่ประสบอุทกภัยในพื้นที่ทันทีที่ได้รับแจ้งเหตุ และจัดเจ้าหน้าที่ติดตามสถานการณ์ พยากรณ์อากาศ รับข่าวสาร โทรศัพท์และสายด่วน 1199 ตลอด 24 ชั่วโมง
วันศุกร์ที่ 21 ตุลาคม 2565
การรถไฟแห่งประเทศไทย ถวายผ้าพระกฐินพระราชทาน ประจำปี 2565
ณ วัดสระเกศราชวรมหาวิหาร เมื่อวันที่ 20 ตุลาคม 2565
เมื่อวันที่ 20 ตุลาคม 2565 เวลา 13.45 น. นายนิรุฒ มณีพันธ์ ผู้ว่าการรถไฟแห่งประเทศไทย เป็นประธานนำคณะผู้บริหาร พนักงาน และลูกจ้าง การรถไฟแห่งประเทศไทย (รฟท.)กระทรวงคมนาคม อัญเชิญผ้าพระกฐินพระราชทาน พระบาทสมเด็จพระเจ้าอยู่หัว ประจำปีพุทธศักราช 2565 พร้อมบริวารกฐิน (เครื่องพระกฐินพระราชทานทั้งหมด) ถวาย ณ วัดสระเกศราชวรมหาวิหาร เขตป้อมปราบศัตรูพ่าย กรุงเทพฯ โดยมีพระธรรมโพธิมงคล (เจ้าอาวาส) เป็นประธานฝ่ายสงฆ์ พร้อมทั้งมีประชาชนและผู้มีจิตกุศลร่วมถวายจตุปัจจัยบำรุงและบูรณะพระอารามทำบุญกฐินพระราชทาน ประจำปี 2565 เป็นจำนวนเงิน 1,899,559 บาท (หนึ่งล้านแปดแสนเก้าหมื่นเก้าพันห้าร้อยห้าสิบเก้าบาทถ้วน)
ในโอกาสนี้ ผู้ว่า รฟท. ยังได้ร่วมถวายจตุปัจจัยไทยธรรมแด่พระสงฆ์ จำนวน 134 รูป เพื่อถวายเป็นพระราชกุศล และทำนุบำรุงการศึกษาแก่โรงเรียนวัดสระเกศ จำนวน 20,000 บาท และวงดุริยางค์ โรงเรียนเทพศิรินทร์ จำนวน 10,000 บาท เพื่อช่วยสนับสนุนโอกาสทางการศึกษาและการประกอบอาชีพ ยกระดับคุณภาพชีวิตที่ดีสำหรับเด็กและเยาวชน ตลอดจนการเสริมสร้างความเข้มแข็งของชุมชน ตามนโยบายของการรถไฟแห่งประเทศไทย
สำหรับวัดสระเกศราชวรมหาวิหาร หรือวัดภูเขาทอง เดิมชื่อ วัดสะแก เป็นวัดโบราณสมัยกรุงศรีอยุธยา จัดเป็นวัดอารามหลวงชั้นโท ชนิดราชวรมหาวิหาร ตั้งอยู่ในเขตป้อมปราบศัตรูพ่าย เป็นวัดที่มีความวิจิตรงดงามแห่งเกาะรัตนโกสินทร์ ซึ่งมีพระเจดีย์สีทองสูงเด่นเป็นสง่าเหลืองอร่ามอยู่ท่ามใจกลางกรุงเทพมหานครโดยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ทรงโปรดเกล้าฯ ให้ปฏิสังขรณ์และขุดคลองรอบพระอาราม ทรงพระราชทานนามใหม่ว่า "วัดสระเกศ" ซึ่งมีชื่อที่นิยมเรียกอีกอย่างหนึ่งว่า “วัดภูเขาทอง” เนื่องจากมีพระเจดีย์ "ภูเขาทอง" หรือ "บรมบรรพต" ที่สร้างขึ้นสมัยพระบาทสมเด็จพระนั่งเกล้าเจ้าอยู่หัว เพื่อบรรจุพระบรมสารีริกธาตุอันได้รับจากประเทศอินเดีย ซึ่งขุดจากเนินพระเจดีย์เก่าในเมืองกบิลพัสดุ์ เป็นปูชนียสถานและสัญลักษณ์อยู่คู่วัดสระเกศ
วันอังคารที่ 25 ตุลาคม 2565
ไทยเตรียมยื่นขอคืนสถานภาพ “ปลอดกาฬโรคแอฟริกาในม้า” ต่อองค์การสุขภาพสัตว์โลก หนุนจัดแข่งขันม้าระดับนานาชาติ
.....
จากเหตุการณ์การแพร่ระบาด “กาฬโรคแอฟริกาในม้า” ในประเทศไทยราวเดือนมี.ค. 63 ส่งผลให้สัตว์ป่วยสะสม 610 ตัว และตายสะสม 568 ตัว ซึ่งช่วงเวลาที่ผ่านมา กรมปศุสัตว์และหน่วยงานภาคีเครือข่ายได้ดำเนินการเฝ้าระวัง ควบคุม และป้องกันโรคได้อย่างมีประสิทธิภาพจนทำให้พบโรคครั้งสุดท้ายเมื่อ 10 ก.ย. 63
.
ปัจจุบันประเทศไทย “ไม่มีรายงาน” พบกาฬโรคแอฟริกาในม้ามากกว่า 2 ปีแล้ว ซึ่งหน่วยงานที่เกี่ยวข้องกำลังเตรียมงานระยะที่ 3 ซึ่งเป็นระยะขอคืนสถานภาพปลอดโรคตามแผนปฏิบัติการกำจัดกาฬโรคแอฟริกาในม้า เพื่อคืนสถานภาพปลอดโรคจากองค์การสุขภาพสัตว์โลก โดยตั้งเป้าหมายที่จะดำเนินการให้ได้สถานภาพปลอดโรคภายในปี 66
.
ซึ่งการปลอดโรคดังกล่าว จะทำให้สามารถเคลื่อนย้ายม้าระหว่างประเทศได้ตามปกติ ส่งเสริมอุตสาหกรรมการค้าและการส่งออกม้า เพิ่มรายได้ต่ออุตสาหกรรมการส่งออกม้า ส่งเสริมกิจกรรมการแข่งขันม้าในประเทศทุกประเภททั้งระดับประเทศและระดับนานาชาติ อันจะส่งผลต่อการสร้างอาชีพและรายได้ให้กับบุคลากรทุกภาคส่วน
.
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 6 ตุลาคม 2565
สถาบันการบินพลเรือน เปิดรับสมัครบุคคลเข้าศึกษาหลักสูตรวิทยาศาสตรบัณฑิต สาขาวิชาวิทยาการการบิน ประจำปีการศึกษา 2566
...
สถาบันการบินพลเรือน กระทรวงคมนาคม เปิดรับสมัครบุคคลเข้าศึกษาหลักสูตรวิทยาศาสตรบัณฑิต สาขาวิชาวิทยาการการบิน ประจำปีการศึกษา 2566 รับทุกแผนการเรียน
หลักสูตรครอบคลุมถึง 6 สายวิชาชีพด้านการบิน ประกอบด้วย
1. วิชาชีพด้านการจราจรทางอากาศ
2. วิชาชีพด้านการท่าอากาศยาน
3. วิชาชีพด้านการขนส่งสินค้าทางอากาศ
4. วิชาชีพด้านโลจิสติกส์การบิน
5. วิชาชีพด้านธุรกิจสายการบิน
6. วิชาชีพด้านการบำรุงรักษาอากาศยาน
โดยมีรายละเอียดการรับสมัครดังนี้
1. รอบ Early Recruitment (ตั้งแต่วันที่ 1 ตุลาคม 2565 - 30 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สำหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 ต่อ 3620 3621 2210 2220 หรือ Inbox Facebook: catcthailand
วันศุกร์ที่ 4 พฤศจิกายน 2565
ทล. และ วสท. ลงพื้นที่ตรวจสอบการติดตั้งเหล็กเสริมส่วนเชื่อมต่อโครงสร้างสะพาน และติดตั้งราวสะพานคอนกรีตเสริมเหล็กสะพานกลับรถ บนทางหลวงหมายเลข 35 (ถนนพระราม 2) กม.ที่ 34
พร้อมที่จะเปิดการจราจรบนเส้นทางหลักในวันนี้ (4 พฤศจิกายน 2565)
นายสราวุธ ทรงศิวิไล อธิบดีกรมทางหลวง กระทรวงคมนาคม พร้อมด้วย นายทวีศักดิ์ รุจิจรรยาวัฒน์ ผอ.สำนักก่อสร้างสะพาน นายพรชัย ศิลารมย์ ผอ.ศูนย์สร้างและบูรณะสะพานที่ 3 (ปทุมธานี) นายประลองยุทธ์ กสิวงศ์ ผอ.แขวงทางหลวงสมุทรสาคร ลงพื้นที่ตรวจสอบความคืบหน้าการดำเนินงานซ่อมแซมและบูรณะสะพานลอยกลับรถ บนทางหลวงหมายเลข 35 (ถนนพระราม 2) กม. ที่ 34 บริเวณหน้าโรงพยาบาลวิภาราม จ.สมุทรสาคร ในวันที่ 3 พฤศจิกายน 2565
นายสราวุธ ทรงศิวิไล กล่าวถึงความคืบหน้าการซ่อมแซมสะพานลอยกลับรถดังกล่าวว่า กรมทางหลวง (ทล.) โดยศูนย์สร้างและบูรณะสะพานที่ 3 (ปทุมธานี) ได้เริ่มดำเนินการตั้งแต่วันที่ 31 ตุลาคม 2565 โดยเน้นการดำเนินการให้เป็นไปตามมาตรฐานวิศวกรรม ตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่มีความห่วงใยผู้ใช้ทางถึงความกังวลและความเชื่อมั่นในความแข็งแรงของโครงสร้างสะพานที่อาจส่งผลกระทบต่อสวัสดิภาพความปลอดภัยในการเดินทาง ซึ่งในขณะนี้ได้ดำเนินการติดตั้งคานรูปตัวที ที่มีลักษณะเป็นคานคอนกรีตอัดแรงสำเร็จรูปจำนวน 5 คาน พร้อมตรวจสอบระดับตำแหน่งที่เหมาะสม ติดตั้งเหล็กเสริมส่วนเชื่อมต่อโครงสร้างสะพาน และติดตั้งราวสะพานคอนกรีตเสริมเหล็กแล้วเสร็จ พร้อมที่จะเปิดการจราจรบนเส้นทางหลักในวันที่ 4 พฤศจิกายน 2565 เวลา 06.00 น.
นอกจากนี้ นายเอนก ศิริพานิชกร ที่ปรึกษาคณะกรรมการสาขาวิศวกรรมโยธา วิศวกรรมสถานแห่งประเทศไทย ในพระบรมราชูปถัมภ์ (วสท.) ได้กล่าวถึงการตรวจสอบการทำงานทุกขั้นตอนของศูนย์สร้างและบูรณะสะพานที่ 3 (ปทุมธานี) ว่า ทล. ได้ดำเนินการซ่อมแซมตามแบบและแผนงานได้อย่างครบถ้วนและเป็นไปตามแนวทางที่ วสท. กำหนดไว้ หลังจากการซ่อมแซมดังกล่าวแล้วเสร็จ วสท. จะทำการตรวจสอบความแข็งแรงของโครงสร้างสะพาน ทั้งการวัดค่าการแอ่นตัวของสะพานในการรับน้ำหนักบรรทุกจริงโดยใช้รถบรรทุกขนาดมาตรฐานวิ่งขึ้นไปเพื่อทดสอบว่าสะพานที่ซ่อมแล้วเสร็จสามารถรับน้ำหนักได้ตามพิกัดน้ำหนักที่กำหนดหรือไม่ ซึ่งตามแผนการดำเนินงานจะทำการทดสอบในวันที่ 10 พฤศจิกายน 2565 โดยหลังจากดำเนินการทดสอบแล้ว จะพิจารณาเปิดใช้สะพานลอยกลับรถโดยเร็วที่สุดต่อไป ทั้งนี้นับเป็นการดำเนินงานที่แล้วเสร็จเร็วกว่าแผนเดิมประมาณ 1 เดือน ซึ่งจะเป็นการอำนวยความสะดวกและความปลอดภัยให้แก่ผู้ใช้ทางได้อย่างดียิ่ง
ทล. ขออภัยในความไม่สะดวกมา ณ โอกาสนี้ หากประชาชนต้องการสอบถามข้อมูลเพิ่มเติมหรือแจ้งเหตุต่าง ๆ สามารถโทรแจ้งได้ที่ สายด่วน กรมทางหลวง 1586 (โทรฟรีทุกเครือข่ายตลอด 24 ชั่วโมง)
วันอังคารที่ 13 กันยายน 2565
ปลัด สธ.กำชับ รพ.เตรียมพร้อมรับมือน้ำท่วม ห่วงประชาชนอาจเครียดระยะสั้น แนะวิธีลดวิตกกังวล
ปลัดกระทรวงสาธารณสุข กำชับสถานพยาบาลเตรียมพร้อมรับมือน้ำท่วม หลังจะมีพายุเข้าอีกลูก ให้จัดทำแผนสำรองการบริการเพื่อดูแลประชาชนได้ต่อเนื่อง จัดงบกลางช่วยเหลือฉุกเฉิน สำรองยา เวชภัณฑ์ จัดทำถุงยังชีพ ห่วงฝนตกน้ำท่วมทำให้ยานพาหนะ-ทรัพย์สินเสียหาย
ปลัดกระทรวงสาธารณสุข กำชับสถานพยาบาลเตรียมพร้อมรับมือน้ำท่วม หลังจะมีพายุเข้าอีกลูก ให้จัดทำแผนสำรองการบริการเพื่อดูแลประชาชนได้ต่อเนื่อง จัดงบกลางช่วยเหลือฉุกเฉิน สำรองยา เวชภัณฑ์ จัดทำถุงยังชีพ ห่วงฝนตกน้ำท่วมทำให้ยานพาหนะ-ทรัพย์สินเสียหาย ประชาชนอาจเกิดภาวะเครียดระยะสั้น แนะเก็บของขึ้นที่สูง ใช้สติแก้ไขปัญหาเฉพาะหน้า ช่วยลดความวิตกกังวล
วันนี้ (13 กันยายน 2565) ที่กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ช่วงเดือนกันยายนที่ผ่านมา มีสถานพยาบาลในสังกัดกระทรวงสาธารณสุขได้รับผลกระทบจากน้ำท่วม 18 แห่ง เปิดให้บริการแล้ว 16 แห่ง ยังปิดให้บริการ 2 แห่ง แม้ขณะนี้พายุหมาอ๊อนผ่านไปแล้ว แต่จะมีพายุเข้ามาอีกลูก จากการประเมินพื้นที่เสี่ยงน้ำท่วมพบว่า ภาคเหนือมี 12 จังหวัด ภาคตะวันออกเฉียงเหนือ 3 จังหวัด และภาคกลาง 4 จังหวัด ได้ประชุมร่วมกับผู้ตรวจราชการกระทรวงสาธารณสุขและผู้อำนวยการโรงพยาบาล กำชับให้ติดตามเฝ้าระวังสถานการณ์น้ำ จัดทำแผนประคองกิจการ (BCP) เพื่อให้บริการประชาชนได้อย่างต่อเนื่อง โดยเฉพาะการดูแลผู้ป่วยโรคเรื้อรัง ติดบ้านติดเตียง ผู้ป่วยล้างไต หรือผู้ป่วยที่ต้องให้เคมีบำบัด ซึ่งแต่ละพื้นที่มีการวางแผน BCP ของตนเองไว้แล้ว
นพ.เกียรติภูมิกล่าวว่า กระทรวงสาธารณสุขได้จัดทีมด้านสาธารณสุข เพื่อดูแลทั้งร่างกายและจิตใจประชาชนรวมกว่า 85 ทีม ให้บริการแล้ว 6 พันกว่าคน รวมถึงจัดเตรียมงบกลาง 10 ล้านบาท เพื่อดูแลผลกระทบฉุกเฉินช่วงน้ำท่วม มีการสำรองยา เวชภัณฑ์ และจัดถุงยังชีพรองรับ นอกจากนี้ แต่ละจังหวัดยังมีงบอีกประมาณ 5-10 ล้านบาท เพื่อดูแลในช่วงฉุกเฉินด้วย อย่างไรก็ตาม คาดว่าสถานการณ์น้ำจะไม่รุนแรงเท่าปี 2554 เนื่องจากเขื่อนยังสามารถรองรับน้ำได้อีกจำนวนมาก ทั้งนี้ ผลกระทบจากน้ำท่วมส่วนใหญ่จะเป็นทรัพย์สินเสียหาย เช่น ยานพาหนะ ข้าวของในบ้าน เป็นต้น อาจทำให้ประชาชนเกิดความเครียดในระยะสั้นได้ แต่คนไทยสามารถปรับตัวได้ดีจึงไม่ได้มีปัญหาถึงขั้นกระทบต่อสุขภาพจิตระยะยาว เหมือนปี 2554 ที่น้ำท่วมนาน 30-45 วัน เมื่อติดตามต่อเนื่อง 3 ปี พบมีภาวะเครียดหลังเผชิญเหตุการณ์รุนแรง (PTSD) ถึงประมาณ 10%
“ปัจจัยหนึ่งที่ทำให้มีปัญหาสุขภาพจิตน้อย คือ การได้รับความช่วยเหลืออย่างรวดเร็ว อย่างไรก็ตาม แนะนำประชาชนให้เตรียมเก็บสิ่งของขึ้นที่สูง เตรียมยา เวชภัณฑ์ และสิ่งจำเป็นให้พร้อม ส่วนผู้ที่ต้องเดินทางไปทำงาน ขอให้วางแผนการเดินทาง เพื่อลดความวิตกกังวลจากน้ำท่วม ทั้งนี้ หากมีการบริหารจัดการน้ำได้อย่างรวดเร็วก็จะช่วยลดความวิตกกังวลไปด้วย ที่สำคัญ ขอให้ใช้สติในการแก้ไขปัญหาเฉพาะหน้า เพื่อหลีกเลี่ยงปัญหาอื่นๆ ที่อาจตามมา เช่น การทะเลาะเบาะแว้ง เป็นต้น” นพ.เกียรติภูมิกล่าว
********************************** 13 กันยายน 2565
วันจันทร์ที่ 5 กันยายน 2565
“เอนก” นำทีมลงพื้นที่ U2T for BCG จ.ตรัง เตรียมคัดเลือกตัวแทน U2T for BCG โชว์เอเปค พ.ย.นี้ ยันรัฐบาลให้ความสำคัญกับคนทุกช่วงวัยโดยเฉพาะเยาวชน
“เอนก” นำทีมลงพื้นที่ U2T for BCG จ.ตรัง เตรียมคัดเลือกตัวแทน U2T for BCG โชว์เอเปค พ.ย.นี้ ยันรัฐบาลให้ความสำคัญกับคนทุกช่วงวัยโดยเฉพาะเยาวชน
“เอนก” นำทีมลงพื้นที่U2T for BCG จ.ตรัง เตรียมคัดเลือกตัวแทน U2T for BCG โชว์เอเปค พ.ย.นี้ ยันรัฐบาลให้ความสำคัญกับคนทุกช่วงวัยโดยเฉพาะเยาวชน เผย อว.จัดตั้งธนาคารหน่วยกิตแห่งชาติรองรับการเรียนรู้ทุกช่วงวัยแล้ว
เมื่อวันที่ 11 ส.ค. /ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย ศ.ดร.ศุภชัย ปทุมนากุล รองปลัด อว. ลงพื้นที่โครงการขับเคลื่อนเศรษฐกิจและสังคมฐานรากเพื่อเศรษฐกิจ BCG หรือ U2T for BCG ที่วังเทพทาโร ต.เขากอบ จ.ตรัง ในความรับผิดชอบของมหาวิทยาลัยราชภัฏนครศรีธรรมราช โดยบรรยากาศเป็นไปอย่างคึกคัก มีบัณฑิตจบใหม่และประชาชนที่เข้าร่วมโครงการ U2T for BCG จาก 4 ตำบล ใน 2 อำภอ คือ อ.ห้วยยอด และ อ.รัชฎา ได้นำผลงานจากการลงไปทำงานร่วมกับชุมชนมาจัดแสดงกว่า 10 บูธกิจกรรม นอกจากนี้ ยังมีการนำข้อมูลรายตำบลขนาดใหญ่ หรือ Thailand Community Data (TCD)ในเรื่องของความหลากหลายทางชีวภาพและความหลากหลายทางวัฒนธรรมที่ลงไปเก็บข้อมูลเป็นรายตำบลมาจัดแสดงด้วย ซึ้งได้รับความสนใจจากผู้เข้าร่วมงานจำนวนมาก
ศ.(พิเศษ) ดร.เอนก ได้กล่าวเปิดงานว่า โครงการ U2T for BCG เกิดขึ้นจากความพยายามผลักดันของทุกฝ่าย โดยเฉพาะ พลเอกประยุทธ์ จันทร์โอชา นายกรัฐมนตรี ที่ต้องการให้เกิดขึ้นในระยะเวลาตั้งแต่เดือน ก.ค.- ก.ย.65 ก่อนการประชุมเอเปคที่ประเทศไทยเป็นเจ้าภาพในเดือน พ.ย.65 ซึ่งไม่เน้นการจ้างงานแต่เน้นการทำงานในพื้นที่ โดยเฉพาะการสร้างการรับรู้และความเข้าใจให้กับประชาชนในระดับจังหวัด อำเภอ ตำบลและชุมชนทั่วประเทศเกี่ยวกับ BCG โดย อว. จะคัดเลือกพื้นที่ในโครงการ U2T for BCG มาจัดแสดงให้กับผู้เข้าร่วมประชุมเอเปค เพื่อให้เห็นความเอาจริงเอาจังของประเทศไทยในเรื่องของ BCG
“ผมขอยืนยันกับน้องๆ ที่ร่วมโครงการ U2T for BCG ว่า รัฐบาลให้ความสำคัญกับคนทุกช่วงวัย โดยเฉพาะเยาวชน ที่ต่อไปต้องทำงานร่วมกับคนทุกช่วงวัย มีทั้งคนทำงาน คนวัยเกษียณ เราจะไม่หยุดเฉพาะการเป็นคนรุ่นใหม่ แต่จะต้องเติบโตเป็นวัยทำงาน วัยกลางคน ไปจนถึงวัยสูงอายุที่มีสุขภาพแข็งแรง ซึ่งทั้งหมดนั้นจะสำเร็จได้ด้วย BCG ที่สำคัญ มหาวิทยาลัยต้องปรับตัว สอนเพื่อการปฏิบัติ ต้องออกจากหอคอยงาช้าง ปรับตัวตามความเปลี่ยนแปลงของโลก เช่นขณะนี้ อว. ก็ได้จัดตั้งธนาคารหน่วยกิตแห่งชาติขึ้น เพื่อมารองรับการเรียนรู้ในทุกช่วงวัยแล้ว”
ด้าน ดร.สมปอง รักษาธรรม รักษาการอธิการบดีมหาวิทยาลัยราชภัฏนครศรีธรรมราช ในฐานะรับผิดชอบพื้นที่โครงการ U2T for BCG ใน 2 จังหวัด คือ จ. นครศรีธรรมราช และ จ.ตรัง กล่าวว่า มรภ.นครศรีธรรมราช ดำเนินโครงการ U2T 2 ระยะ โดยระยะแรกดำเนินการใน 30 ตำบลใน 2 จังหวัด จ้างงาน 600 คน ต่อมาระยะที่ 2 เพิ่มเป็น 93 ตำบล จ้างงานเป็น 875 คน ซึ่งประชาชนให้ความสนใจและตื่นตัวในการลงพื้นที่ของทีม อว. โดยขณะนี้มีการลงนามความร่วมมือระหว่าง U2T for BCG จำนวน 93 ตำบล กับจังหวัดแล้ว เพื่อขับเคลื่อนโครงการให้สำเร็จตามนโยบายของ อว. และรัฐบาลต่อไป
วันพฤหัสบดีที่ 27 ตุลาคม 2565
ผู้ว่าฯ พะเยา ชูตัวอย่างกิจกรรมการจัดการขยะที่อำเภอแม่ใจสู่การพัฒนาที่ยั่งยืนด้วยหลักการ "ผู้นำต้องทำก่อน"
ผู้ว่าฯ พะเยา ชูตัวอย่างกิจกรรมการจัดการขยะที่อำเภอแม่ใจสู่การพัฒนาที่ยั่งยืนด้วยหลักการ "ผู้นำต้องทำก่อน"
เมื่อวันที่ 26 ต.ค. 65 ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา เปิดเผยถึง กิจกรรมการบริหารจัดการขยะของจังหวัดพะเยาที่อำเภอแม่ใจ โดยนายพีรัช จันธิมา นายอำเภอแม่ใจ พร้อมด้วยปลัดอำเภอ พัฒนาการอำเภอ และพัฒนากร ได้ลงพื้นที้ส่งเสริมให้ทุกครัวเรือน ดำเนินการคัดแยกขยะตั้งแต่ต้นทาง พร้อมทั้งจัดทำถังขยะเปียกลดโลกร้อน ตามโครงการฟื้นฟู พัฒนา รักษาสิ่งแวดล้อมอย่างยั่งยืน
ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา กล่าวว่า การจัดกิจกรรมคัดแยกขยะต้นทาง เป็นการส่งเสริม สนับสนุนให้ทุกครัวเรือนร่วมเป็นส่วนหนึ่งในการขับเคลื่อนสู่เป้าหมายการพัฒนาที่ยั่งยืน โดยการจัดทำถังขยะเปียกลดโลกร้อน ซึ่งจะช่วยลดขยะเปียกหรือขยะอินทรีย์และแปรสภาพเป็นปุ๋ยอินทรีย์ ทำให้คืนความอุดมสมบูรณ์กลับสู่พื้นดิน เสริมสร้างเเร่ธาตุและช่วยปรับปรุงคุณภาพของดิน ซึ่งการจัดกิจกรรมของอำเภอแม่ใจเป็นหนึ่งในตัวอย่างที่ดี ที่สามารถขยายผลไปยังผู้นำชุมชน ผู้นำท้องที่ และผู้นำท้องถิ่น ได้นำไปถ่ายทอดต่อไปยังคนในชุมชน และชุมชนข้างเคียง โดยจังหวัดพะเยาได้เล็งเห็นถึงความสำคัญในการรักษาสิ่งแวดล้อม จึงได้จัดกิจกรรม โดยเริ่มจาก “ผู้นำต้องทำก่อน” ตามนโยบายของปลัดกระทรวงมหาดไทย
ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา กล่าวต่อว่า กิจกรรมที่จัดขึ้นนี้ ได้รับความร่วมมือเป็นอย่างดีจากผู้บริหารองค์กรปกครองส่วนท้องถิ่น กำนัน ผู้ใหญ่บ้าน และภาคีเครือข่ายในพื้นที่อำเภอแม่ใจ พร้อมได้รับกระเเสตอบรับที่ดีว่าสามารถทำให้ดินมีความเป็นอินทรีย์วัตถุ สูงเหมาะเเก่การปลูกผักสวนครัว ตามแนวทางพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "บ้านนี้มีรักปลูกผักกินเอง" เเละตามแนวทางการบริหารจัดการขยะชุมชน โดยมีการประชุมชี้แจงแนวทางการบริหารจัดการขยะในชุมชนและลงพื้นที่ส่งเสริมการคัดแยกขยะในชุมชน การจัดทำจุดสาธิตการจัดการขยะเปียกลดโลกร้อนเพื่อเป็นแนวทางในการจัดการขยะภายในครัวเรือน การจัดทำท่อซีเมนต์เพื่อทิ้งขยะเปียกตามโครงการพระราชดำริสุขาภิบาลจัดการขยะอินทรีย์ การส่งเสริม สนับสนุน สร้างนวัตกรรมจากขยะ ด้วยการเเลกเปลี่ยนเรียนรู้ ซึ่งจะนำไปขยายผล โดย กลไก 3 5 7 (3 ระดับ ได้แก่ ระดับชุมชนหมู่บ้าน ระดับจังหวัด และระดับประเทศ 5 กลไก ได้แก่ กลไกประสานงานภาคีเครือข่าย กลไกบูรณาการแผนงานและยุทธศาสตร์ กลไกติดตามหนุนเสริมและประเมินผล กลไกการจัดการความรู้ และกลไกสื่อสารสังคมเชิงรุก และ 7 ภาคีเครือข่าย ได้แก่ ภาครัฐ ภาคศาสนา ภาควิชาการ ภาคประชาชน ภาคเอกชน ภาคประชาสังคม และภาคสื่อสารมวลชน และ พลัง "บวร บรม ครม" คือการทำงานร่วมกันระหว่าง บ้าน/ชุมชน ศาสนสถาน วัด มัสยิด โบสถ์คริสต์ และราชการ หรือโรงเรียน ผ่านพลังชุมชนแม่ใจ เพื่อพัฒนาคนให้คนไปสร้างแม่ใจที่เข้มแข็งและเติบโตอย่างยั่งยืนในทุกมิติ
วันจันทร์ที่ 3 ตุลาคม 2565
ปลัด สธ. ลงนามมอบอำนาจ 4 รองปลัด ดูแลการปฏิบัติภารกิจของหน่วยงานในสังกัด
ปลัดกระทรวงสาธารณสุข ลงนามมอบอำนาจให้ 4 รองปลัด ดูแลการปฏิบัติภารกิจของหน่วยงานในสังกัด
ปลัดกระทรวงสาธารณสุข ลงนามมอบอำนาจให้ 4 รองปลัด ดูแลการปฏิบัติภารกิจของหน่วยงานในสังกัด “หมอทวีศิลป์” ดูด้านการบริหาร “หมอยงยศ” ดูกลุ่มภารกิจด้านพัฒนาการแพทย์ “หมอณรงค์” ดูกลุ่มภารกิจด้านพัฒนาการสาธารณสุข และ “หมอพงศ์เกษม” ดูกลุ่มภารกิจด้านสนับสนุนงานบริการสุขภาพ
วันนี้ (3 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวว่า ได้ลงนามในคำสั่งกระทรวงสาธารณสุข มอบอำนาจให้รองปลัดกระทรวงสาธารณสุข ในการควบคุมกำกับดูแลการดำเนินงานของหน่วยงานในสังกัดและเขตสุขภาพ โดย 1.นพ.ทวีศิลป์ วิษณุโยธิน รักษาราชการแทนรองปลัดกระทรวงสาธารณสุข (ด้านบริหาร) กำกับดูแลเขตสุขภาพที่ 7-10 และเป็นผู้บริหารด้านการบริหารทรัพยากรบุคคล (CHRO)
2.นพ.ยงยศ ธรรมวุฒิ รักษาราชการแทนรองปลัดกระทรวงสาธารณสุข (กลุ่มภารกิจด้านพัฒนาการแพทย์) กำกับดูแลเขตสุขภาพที่ 1-3 กรมการแพทย์ กรมการแพทย์แผนไทยและการแพทย์ทางเลือก กรมสุขภาพจิต และเป็นผู้บริหารด้านการบริหารระบบบริการสุขภาพ (CSO)
3.นพ.ณรงค์ สายวงศ์ รองปลัดกระทรวงสาธารณสุข (กลุ่มภารกิจด้านพัฒนาการสาธารณสุข) กำกับดูแลเขตสุขภาพที่ 4-6 กรมควบคุมโรค กรมอนามัย และเป็นผู้บริหารด้านการบริหารข้อมูล (CDO) และ4.นพ.พงศ์เกษม ไข่มุกด์ รักษาราชการแทนรองปลัดกระทรวงสาธารณสุข (กลุ่มภารกิจด้านสนับสนุนงานบริการสุขภาพ กำกับดูแลเขตสุขภาพที่ 11-12 กรมวิทยาศาสตร์การแพทย์ กรมสนับสนุนบริการสุขภาพ สำนักงานคณะกรรมการอาหารและยา และเป็นผู้บริหารด้านการบริหารเทคโนโลยีสารสนเทศ (CIO) และผู้บริหารด้านการบริหารการเงินการคลัง (CFO) นอกจากนี้ ยังมอบหมายให้ หัวหน้าผู้ตรวจราชการกระทรวงสาธารณสุข เป็นผู้บริหารด้านการปฏิบัติการ (COO) และ พญ.ปฐมพร ศิรประภาศิริ ตำแหน่งนายแพทย์ผู้ทรงคุณวุฒิ (ด้านเวชกรรม) กำกับดูแลสุขภาพที่ 13 กรุงเทพมหานคร
****************************************** 3 ตุลาคม 2565
วันเสาร์ที่ 10 กันยายน 2565
รัฐมนตรีว่าการกระทรวงยุติธรรม บุกเซอร์ไพรส์งานไกล่เกลี่ย ชวนลูกหนี้ร่วมงานปลดภาระ เผย 2 วันไกล่เกลี่ยแล้ว 2,297 ราย ทุนทรัพย์ 1,128 ล้านบาท
รัฐมนตรีว่าการกระทรวงยุติธรรม บุกเซอร์ไพรส์งานไกล่เกลี่ย ชวนลูกหนี้ร่วมงานปลดภาระ เผย 2 วันไกล่เกลี่ยแล้ว 2,297 ราย ทุนทรัพย์ 1,128 ล้านบาท หนุ่มกู้กยศ.ได้ส่วนลดจ่ายแค่ 284 บาทปิดบัญชี สาวค้ำประกันซื้อรถโตโยต้าได้ส่วนลด 1 แสนบาท
เมื่อวันที่ 10 กันยายน 2565 เวลา 10.00 น. ที่อิมแพ็ค เอ็กซิบิชั่น ฮอลล์ 5 เมืองทองธานี ผู้สื่อข่าวรายงานว่า นายสมศักดิ์ เทพสุทิน รมว.ยุติธรรม ได้เดินทางมาเซอร์ไพรส์ยังงานมหกรรมไกล่เกลี่ยหนี้สินครัวเรือนและหนี้ SMEs เพื่อติดตามและร่วมการไกล่เกลี่ยด้วยตัวเอง โดยมีนางทัศนีย์ เปาอินทร์ อธิบดีกรมบังคับคดี และนายเรืองศักดิ์ สุวารี อธิบดีกรมคุ้มครองสิทธิเสรีภาพให้การต้อนรับ ซึ่งบรรยากาศเป็นไปอย่างคึกคัก มีประชาชนทยอยเข้าร่วมงานอย่างหนาตา
โดยรายแรก เป็นหนี้ก่อนฟ้อง กยศ. 208,000 บาท ชำระไปแล้วเหลือ 67,784 บาท ผ่อนมา 10 กว่าปี ผลการไกล่เกลี่ยกยศ. ลดดอกเบี้ยให้ 67,500 บาท เหลือต้องชำระปิดบัญชีเพียง 284 บาท โดยทางชายหนุ่มลูกหนี้ กล่าวว่า ต้องขอบคุณงานดีๆแบบนี้ หลังมีเจ้าหน้าที่ติดต่อมาแจ้งสิทธิประโยชน์ หากตนไม่มางานนี้จะไม่รู้เลยว่าได้รับส่วนลด วันนี้จ่ายแค่ 284 บาท ถือว่าได้ประโยชน์มาก โดยเจ้าหน้าที่ให้คำแนะนำอย่างดี สำหรับผู้กู้ที่ผิดพลาด เรามีโอกาสแล้วต้องไขว่คว้าโอกาส
รายต่อมาเป็นหนี้ หลังฟ้อง กยศ. เป็นเงิน 225,000 บาท และถูกยึดที่ดิน 3 ไร่ ผลการเจรจา กยศ. ลดให้ 72,000 บาท และงดการยึดทรัพย์ อีกรายค้ำประกันรถยนต์ ของบริษัท โตโยต้า ลิสซิ่ง เป็นเงิน 1,100,000 บาท คืนรถขายได้ 400,000 บาท ชำระไปแล้ว 400,000 บาท เหลือต้องชำระรวมค่าปรับเป็นเงิน 250,000 บาท ผลการเจรจาทางโตโยต้าลดให้เหลือจ่าย 100,000 บาท ปิดบัญชี
จากนั้น นายสมศักดิ์ ให้สัมภาษณ์ว่า ตนอยากเชิญชวนพี่น้องที่เป็นหนี้ ทั้งก่อนฟ้องและหลังฟ้องมาร่วมงานนี้ จะได้ส่วนลดมากมาย เป็นเรื่องที่ดี งานนี้ยังมีพรุ่งนี้อีกวันหนึ่ง อยากให้พี่น้องสละเวลาเข้ามาที่งาน โดยบรรยากาศงาน 2 วัน มีผู้เข้าไกล่เกลี่ยแล้ว 2,297 ราย ทุนทรัพย์ 1,128 ล้านบาท ซึ่งวันนี้ดูบรรยากาศมีคนมามากกว่า 2 วันแรก แต่ยังมีอีกเยอะที่ไม่ได้มา ตนอยากให้ทุกคนมาใช้สิทธิมากๆ ส่วนปีงบประมาณหน้าต้องหารือกันก่อน ยังไม่แน่ใจว่าจะจัดงานแบบนี้ได้อีกหรือไม่ โดยในงานมีสถาบันการเงิน 22 แห่งเข้าร่วมงาน มาพูดคุยกันได้ สามารถผ่อนชำระได้ตามกำลัง โดยหลังจบงานนี้คาดว่ายอดรวมผู้เข้าไกล่เกลี่ยตั้งแต่เริ่มโครงการจะได้ถึงแสนคน
"กระทรวงยุติธรรมนำร่องการแก้หนี้ให้แล้ว กระทรวงอื่นๆ คงจะมีนโยบายตามมา โดยเราจะต้องเน้นการสร้างการเรียนรู้ วางแผนด้านการเงินและการวินัยทางการเงินให้กับประชาชนด้วย เพื่อให้การแก้หนี้เป็นไปอย่างมีประสิทธิภาพ"นายสมศักดิ์ กล่าว
ต่อมาเวลา 11.00 น. นายวิษณุ เครืองาม รองนายกรัฐมนตรี ได้เดินทางมายังงานไกล่เกลี่ย เพื่อร่วมติดตามและชมการไกล่เกลี่ยด้วย โดยลูกหนี้กู้ กยศ. ตั้งแต่ปี 2541 เป็นเงิน 258,800 บาท ส่งมาแล้ว 345,220 บาท เหลือเงินต้น ดอกเบี้ยและค่าปรับ รวมเป็นเงิน 30,494 บาท โดยทาง กยศ. ยกหนี้ให้ปิดบัญชี ทางลูกหนี้ได้กล่าวขอบคุณ รัฐบาลและหน่วยงานที่เกี่ยวข้องที่จัดโครงการดีๆแบบนี้ จนหมดหนี้ได้
วันเสาร์ที่ 22 ตุลาคม 2565
รัฐบาลร่วมมือกับสตาร์ทอัพไทย เดินหน้าพัฒนาระบบการศึกษาเปิดตัวโครงการ ‘คลังหน่วยกิตแห่งชาติ’ (National Credit Bank System: NCBS) เชื่อมโยงสอดคล้องยุทธศาสตร์ชาติ 20 ปี
รัฐบาลร่วมมือกับสตาร์ทอัพไทย เดินหน้าพัฒนาระบบการศึกษาเปิดตัวโครงการ ‘คลังหน่วยกิตแห่งชาติ’ (National Credit Bank System: NCBS) เชื่อมโยงสอดคล้องยุทธศาสตร์ชาติ 20 ปี
วันนี้ 22 ต.ค. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลร่วมกับสตาร์ทอัพไทย เปิดตัวโครงการ ‘คลังหน่วยกิตแห่งชาติ’ (National Credit Bank System: NCBS) ส่งเสริมการเรียนรู้ตลอดชีวิต (Lifelong Learning) สอดคล้องยุทธศาสตร์ชาติ 20 ปี
นโยบายสำคัญของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายใต้ยุทธศาสตร์ชาติ 20 ปี (พ.ศ. 2561 - 2580) คือการพัฒนาและเสริมสร้างศักยภาพทรัพยากรมนุษย์ ที่มุ่งให้ทรัพยากรมนุษย์ในทุกมิติและในทุกช่วงวัย สามารถได้รับการพัฒนาและยกระดับได้เต็มศักยภาพและเหมาะสม เกิดการเรียนรู้ที่ตอบสนองต่อการเปลี่ยนแปลง และเป็นการเรียนรู้ตลอดชีวิต สามารถกำกับการเรียนรู้ที่เหมาะสมกับตนเองได้อย่างต่อเนื่องแม้จะออกจากระบบการศึกษาแล้ว
นางสาวรัชดา กล่าวว่า โครงการนี้เป็นความร่วมมือระหว่าง รัฐบาลโดย กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมกับบริษัท SkillLane สตาร์ตอัพด้านการเรียนรู้ออนไลน์ของไทย ที่มาเป็นผู้พัฒนาระบบสารสนเทศเชื่อมต่อคลังหน่วยกิตของแต่ละสถาบันเข้าด้วยกัน ซึ่งจะมีการนำร่องกับ 4 มหาวิทยาลัย ได้แก่ มหาวิทยาลัยธรรมศาสตร์ จุฬาลงกรณ์มหาวิทยาลัย มหาวิทยาลัยเชียงใหม่ และมหาวิทยาลัยเทคโนโลยีราชมงคลธัญบุรี โดยคาดว่าภายในอีก 1-2 ปีข้างหน้า มหาวิทยาลัยทั้งรัฐและเอกชนอีกประมาณ 150 แห่ง จะเข้าสู่ระบบคลังหน่วยกิตแห่งชาติ โดยไม่จำเป็นต้องเข้าระบบทุกวิชา
โดยโครงการดังกล่าว จะให้บุคคลในทุกช่วงวัยสามารถเรียนหลักสูตรต่างๆ หรือนำประสบการณ์ทำงาน มาเทียบโอน และสะสมหน่วยกิตไว้ที่คลังหน่วยกิตแห่งชาติ แล้วนำไปขอรับปริญญาบัตรจากสถาบันอุดมศึกษาของไทยได้ โดยจะเริ่มต้นช่วงกลางปี พ.ศ. 2566 นี้ ซึ่งหน่วยกิตที่จะได้รับของแต่ละวิชาที่เรียน หรือการเทียบเคียงหน่วยกิตจากประสบการทำงาน ขึ้นอยู่กับระเบียบและกฎเกณฑ์ของมหาวิทยาลัยนั้นๆ กำหนดด้วย
“รัฐบาลดำเนินโครงการต่างๆ โดยมุ่งเปิดโอกาสให้ทุกคนในสังคมได้สามารถเข้าถึงปัจจัยพื้นฐานอย่างทั่วถึง โดยเฉพาะในด้านการศึกษาที่มุ่งหวังให้สังคมไทยมีวัฒนธรรมการเรียนรู้ตลอดชีวิตอย่างยั่งยืน และโดยเฉพาะอย่างยิ่งที่ในปัจจุบันที่โลกเปลี่ยนแปลงอย่างรวดเร็ว จำเป็นต้องพัฒนาทักษะอย่างต่อเนื่อง ขณะเดียวกันก็ต้องปรับตัวให้สอดคล้องกับความต้องการที่เปลี่ยนไป จึงได้เกิดโครงการนี้ขึ้น เพื่อเปิดโอกาสให้ทุกคนได้เข้าถึงวิชาและหลักสูตรต่างๆ จากหลากหลายแหล่งเรียนรู้” นางสาวรัชดา กล่าว
วันอาทิตย์ที่ 16 ตุลาคม 2565
รพ.ปลายพระยา เตรียมตั้งศูนย์ไตเทียม เป็นแห่งแรกของโรงพยาบาลชุมชนใน จ.กระบี่
รองนายกรัฐมนตรีและรัฐมนตรีว่าการกระทรวงสาธารณสุข เผย โรงพยาบาลปลายพระยา จังหวัดกระบี่ เตรียมจัดตั้งศูนย์ไตเทียมพระราชวชิรากร เป็นโรงพยาบาลชุมชนแห่งแรกของจังหวัดที่มีศูนย์ฟอกไต ช่วยอำนวยความสะดวกให้กับผู้ป่วยฟอกไตในพื้นที่และลดภาระค่าใช้จ่าย
รองนายกรัฐมนตรีและรัฐมนตรีว่าการกระทรวงสาธารณสุข เผย โรงพยาบาลปลายพระยา จังหวัดกระบี่ เตรียมจัดตั้งศูนย์ไตเทียมพระราชวชิรากร เป็นโรงพยาบาลชุมชนแห่งแรกของจังหวัดที่มีศูนย์ฟอกไต ช่วยอำนวยความสะดวกให้กับผู้ป่วยฟอกไตในพื้นที่และลดภาระค่าใช้จ่ายในการเดินทาง พร้อมเปิดให้บริการได้ ปีงบประมาณ 2566 นี้
บ่ายวันนี้ (16 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์พงศ์เกษม ไข่มุกด์ รักษาราชการแทนรองปลัดกระทรวงสาธารณสุข นายแพทย์กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 และคณะผู้บริหาร เยี่ยมให้กำลังใจบุคลากรทางการแพทย์ โรงพยาบาลปลายพระยา และ อสม. อำเภอปลายพระยา จังหวัดกระบี่ และกล่าวว่า เดิมกลุ่มผู้ป่วยไตวายเรื้อรังสิทธิบัตรทองจะสามารถล้างไตฟรีได้เฉพาะการล้างไตผ่านทางช่องท้องเท่านั้น หากใช้การฟอกเลือดด้วยเครื่องไตเทียม จะต้องเสียค่าใช้จ่ายเพิ่มครั้งละ 1,500 บาท ซึ่งเป็นภาระด้านการเงินแก่ผู้ป่วยอย่างมาก กระทรวงสาธารณสุขจึงหารือกับ สปสช. ขยายสิทธิบัตรทองให้ผู้ป่วยไตวายเรื้อรังสามารถฟอกเลือดด้วยเครื่องไตเทียมได้โดยไม่มีค่าใช้จ่าย พร้อมกันนี้ ได้ขยายหน่วยบริการฟอกไตในโรงพยาบาลสังกัดกระทรวงสาธารณสุขอย่างต่อเนื่อง เพื่อให้ผู้ป่วยที่จำเป็นต้องฟอกไตเข้าถึงบริการได้มากขึ้น
นายอนุทินกล่าวต่อว่า สำหรับโรงพยาบาลปลายพระยา ได้มีแผนจัดตั้งศูนย์ไตเทียม พระราชวชิรากร ซึ่งจะเป็นศูนย์ไตเทียมในโรงพยาบาลชุมชนแห่งแรก ของจังหวัดกระบี่ ได้รับการจัดสรรเงินงบประมาณทั้งสิ้น 8,540,000 บาทเพื่อใช้จัดซื้อครุภัณฑ์ทางการแพทย์ อาทิ เครื่องฟอกไตแบบมาตรฐาน 6 เครื่อง เครื่องฟอกไตเทียมแบบพิเศษ 2 เครื่องระบบผลิตน้ำบริสุทธิ์แบบจ่ายตรง เครื่องติดตามการทำงานของหัวใจและสัญญาณชีพ เป็นต้น โดยได้รับการสนับสนุนแพทย์เฉพาะทางโรคไต จากโรงพยาบาลกระบี่ และมีพยาบาลที่ผ่านการอบรมแล้ว 2 คน ตั้งเป้าเปิดให้บริการได้ในปีงบประมาณ 2566 นี้ โดยช่วงแรกจะให้บริการจำนวน 8 เตียง ซึ่งจะทำให้ผู้ป่วยโรคไตในอำเภอปลายพระยา รวมถึงผู้ป่วยของจังหวัดพังงา และจังหวัดสุราษฎร์ธานี ซึ่งเป็นพื้นที่รอยต่อ ได้เข้าถึงบริการฟอกไตสะดวกมากขึ้น ไม่ต้องเดินทางไปถึงตัวเมืองกระบี่ที่มีระยะทางประมาณ 65 กิโลเมตร ช่วยให้ผู้ป่วยและครอบครัวมีคุณภาพชีวิตที่ดีขึ้น นอกจากนี้ โรงพยาบาลปลายพระยายังเตรียมส่งพยาบาลวิชาชีพเข้ารับการอบรมเพิ่ม เพื่อรองรับการขยายบริการในระยะที่ 2 และระยะที่ 3 ต่อไป คาดว่าหากเปิดได้เต็มขีดความสามารถจะให้บริการได้สูงสุดถึง 32 เตียงรองรับผู้ป่วยได้ 64 คนต่อวัน
************************************************** 16 ตุลาคม 2565
วันอังคารที่ 4 ตุลาคม 2565
ข่าวสารการลงพื้นที่ตรวจราชการ จังหวัดอุบลราชธานี
วันที่ 4 ตุลาคม 2565
นายกรัฐมนตรีลงพื้นที่อุบลราชธานี ลุยน้ำท่วมให้กำลังใจผู้ประสบภัย ยืนยันรัฐบาลไม่ทอดทิ้งประชาชน กำชับส่วนราชการเร่งสำรวจความเสียหาย เตรียมจ่ายเงินเยียวยาให้เร็วที่สุด
วันอังคารที่ 4 ตุลาคม 2565
รมว.เฮ้ง ร่วมคณะ นายกตู่ ลุยตรวจน้ำท่วมขอนแก่น - อุบล มอบถุงยังชีพให้กำลังใจผู้ประสบภัย
รมว.เฮ้ง ร่วมคณะ นายกตู่ ลุยตรวจน้ำท่วมขอนแก่น - อุบล มอบถุงยังชีพให้กำลังใจผู้ประสบภัย
วันที่4ตุลาคม2565นายสุชาติชมกลิ่นรัฐมนตรีว่าการกระทรวงแรงงานร่วมคณะพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจติดตามการแก้ไขปัญหาอุทกภัยและมอบถุงยังชีพให้กำลังใจประชาชนที่ประสบอุทกภัยจ.ขอนแก่นและจ.อุบลราชธานีโดยมีผู้ว่าราชการจังหวัดหัวหน้าส่วนราชการหน่วยงานที่เกี่ยวข้องอาสาสมัครแรงงานและชาวบ้านในพื้นที่ให้การต้อนรับ
นายสุชาติกล่าวว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้มีความห่วงใยต่อพี่น้องประชาชนที่ได้รับผลกระทบจากอุทกภัยในครั้งนี้จึงได้กำชับให้ทุกส่วนราชการเร่งบูรณาการความช่วยเหลือผู้ประสบภัยในส่วนของกระทรวงแรงงานผมได้สั่งการให้หน่วยงานสังกัดทั้ง5หน่วยงานในทุกจังหวัดเร่งบูรณาการความช่วยเหลือกับทางจังหวัดอย่างเต็มที่ได้แก่สำนักงาน/สถาบันพัฒนาฝีมือแรงงานในแต่ละจังหวัดสนับสนุนยานพาหนะขนส่งประชาชนที่บ้านเรือนถูกน้ำท่วมไปยังศูนย์พักพิงชั่วคราวส่งเจ้าหน้าที่ทีมช่างเข้าไปดูแลอำนวยความสะดวกประชาชนกับหน่วยงานที่เกี่ยวข้องตั้งเต้นท์ให้บริการซ่อมรถจักรยานยนต์เครื่องใช้ไฟฟ้าและเครื่องยนต์เล็กการเกษตรเพื่อลดรายจ่ายของประชาชนที่อุปกรณ์ไฟฟ้าได้รับความเสียหายจากการถูกน้ำท่วมสนับสนุนเจ้าหน้าที่ในการจัดทำอาหารเพื่อนำข้าวกล่องไปแจกจ่ายให้ประชาชนที่อยู่ในศูนย์พักพิงและตามบ้านเรือนที่ประสบภัยและการสนับสนุนความช่วยเหลือกับหน่วยงานในพื้นที่ในการจัดทำสุขาลอยน้ำสำนักงานจัดหางานจังหวัดจัดเตรียมถุงยังชีพนำไปมอบให้ประชาชนที่ได้รับผลกระทบเพื่อบรรเทาความเดือดร้อนในเบื้องต้นสำนักงานสวัสดิการและคุ้มครองแรงงานจังหวัดทำหนังสือขอความร่วมมือไปยังนายจ้างให้ลูกจ้างที่บ้านน้ำท่วมและไม่สามารถมาปฏิบัติงานได้ให้หยุดโดยไม่ถือเป็นวันลาหรือเป็นความผิดต่อข้อบังคับเกี่ยวกับการทำงานสำนักงานประกันสังคมดูแลในส่วนของผู้ประกันตนมาตรา33ที่สถานประกอบการถูกน้ำท่วมและไม่สามารถไปทำงานได้เพื่อให้ได้รับค่าชดเชยจากเหตุสุดวิสัย50เปอร์เซ็นต์ของค่าจ้าง
นายสุชาติกล่าวต่อว่าสำหรับที่จังหวัดขอนแก่นและอุบลราชธานีนั้นเบื้องต้นหน่วยงานในสังกัดกระทรวงแรงงานโดยสถาบันพัฒนาฝีมือแรงงาน6ขอนแก่นและสถาบันพัฒนาฝีมือแรงงาน7อุบลราชธานีได้ตั้งศูนย์ช่วยเหลือผู้ประสบภัยให้บริการซ่อมรถจักรยานยนต์เครื่องใช้ไฟฟ้าและเครื่องยนต์เล็กการเกษตรจัดทำข้าวกล่องเพื่อนำไปแจกจ่ายให้ประชาชนที่อยู่ในศูนย์พักพิงและบ้านเรือนที่ประสบภัยพร้อมทั้งสนับสนุนความช่วยเหลือในการจัดทำสุขาลอยน้ำเพื่อบรรเทาความเดือดร้อนให้ผู้ประสบภัยอีกด้วยทั้งนี้พี่น้องประชาชนนายจ้างลูกจ้างผู้ประกันตนที่ได้รับผลกระทบจากอุทกภัยในแต่ละพื้นที่ที่ต้องการความช่วยเหลือจากหน่วยงานของกระทรวงแรงงานสามารถติดต่อได้ที่สายด่วนกระทรวงแรงงาน1506
+++++++++++++++++++
กองเผยแพร่และประชาสัมพันธ์
4ตุลาคม2565
วันอังคารที่ 13 กันยายน 2565
รัฐบาลเพิ่มความสะดวกสิทธิบัตรทอง ย้ายหน่วยบริการใช้สิทธิได้ทันที
วันจันทร์ที่ 12 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มความสะดวกแก่ประชาชนที่ใช้สิทธิหลักประกันสุขภาพแห่งชาติ หรือ บัตรทอง โดยให้ผู้มีสิทธิบัตรทองสามารถย้ายโรงพยาบาล หรือ หน่วยบริการ ที่จะใช้สิทธิรักษาพยาบาลได้สูงสุด 4 ครั้งต่อปีงบประมาณ เพื่อให้สอดคล้องกับบริบทสังคมปัจจุบันที่ประชาชนมีการย้ายถิ่นฐานเพื่อศึกษาเล่าเรียนหรือทำงาน โดยลงทะเบียนย้ายหน่วยบริการได้ที่จุดรับลงทะเบียน สำนักงานเขต กทม. 19 แห่ง โรงพยาบาลส่งเสริมสุขภาพประจำตำบล หรือ รพ.ของรัฐ ใกล้ที่พักในเวลาทำการ รวมถึงผ่านระบบออนไลน์ทาง แอปพลิเคชัน สปสช. และ ไลน์ สปสช. @nhso เมื่อลงทะเบียนเสร็จสิ้นแล้วสามารถใช้สิทธิในหน่วยบริการใหม่ได้ทันที สอบถามเพิ่มเติมได้ที่สายด่วน สปสช. โทร 1330 ตลอด 24 ชั่วโมง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 17 ตุลาคม 2565
ดีอีเอส-ดีป้า  เดินหน้า 8 โครงการ เสริมแกร่งกำลังคนดิจิทัล
ดีอีเอส-ดีป้า  เดินหน้า 8 โครงการ เสริมแกร่งกำลังคนดิจิทัล
วันนี้( 17ตุลาคม2565)นายเนวินธุ์ช่อชัยทิพย์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยผศ.ดร.ณัฐพลนิมมานพัชรินทร์ผู้อำนวยการใหญ่สำนักงานส่งเสริมเศรษฐกิจดิจิทัลหรือดีป้าแถลงข่าวเปิดตัว8โครงการสำคัญภายใต้แนวคิดDIGITAL INFINITY-ดิจิทัลไม่มีที่สิ้นสุดโดยมุ่งเน้นไปที่การพัฒนกำลังคนดิจิทัลการขับเคลื่อนอุตสาหกรรมดิจิทัลการส่งเสริมให้เกิดการประยุกต์ใช้เทคโนโลยีและนวัตกรรมดิจิทัลรวมไปถึงการเตรียมความพร้อมโครงสร้างพื้นฐานดิจิทัล ซึ่งการดำเนินงานทั้งหมดถือเป็นกลไกสำคัญในการนำพาประเทศก้าวไปสู่“ดิจิทัลไทยแลนด์”โดยตั้งเป้าสร้างมูลค่าผลกระทบทางเศรษฐกิจไม่น้อยกว่า3.2แสนล้านบาทขณะที่ประชาชนไทยจะมีส่วนร่วมกับทุกโครงการและได้รับการยกระดับทักษะดิจิทัลมากกว่า6.2ล้านรายพร้อมประกาศฉายภาพความสำเร็จในมหกรรมแสดงเทคโนโลยีดิจิทัลระดับนานาชาติ“HACKaTHAILAND 2023: DIGITAL INFINITY”ปลายปี2566ณโรงแรมRenaissanceราชประสงค์ห้องรอยัลมณียาชั้นM
***************
วันพฤหัสบดีที่ 3 พฤศจิกายน 2565
กรมเจ้าท่า เร่งตรวจสอบ กรณีเรือสันทัดสมุทร 4 อับปาง บริเวณอ่าวไทย จังหวัดชุมพร
...
กรมเจ้าท่า เร่งตรวจสอบ กรณีเรือสันทัดสมุทร 4 อับปาง บริเวณอ่าวไทย จังหวัดชุมพร
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้สั่งการด่วนให้สำนักงานเจ้าท่าภูมิภาค สาขาชุมพร เร่งรายงาน ติดตาม ตรวจสอบ เหตุเรือสันทัดสมุทร 4 อับปาง บริเวณอ่าวไทย จังหวัดชุมพร โดยให้สอบสวนเจ้าหน้าที่นายท้ายเรือ เจ้าของเรือ และตรวจสอบจากลักษณะการเดินเรือจากระบบติดตามการจราจรทางน้ำ VTMS เพื่อหาสาเหตุที่แท้จริง ตลอดจน เร่งกู้เรือโดยด่วนที่สุดมิให้ขัดขวางการเดินเรือในร่องน้ำ ทั้งนี้ จากการตรวจสอบเบื้องต้นทราบว่าเรืออับปางบริเวณนอกชายฝั่งจังหวัดชุมพร โดยอับปางในระยะความลึกทะเลประมาณ 26 เมตร
โดยในวันที่ 3 พฤศจิกายน 2565 เวลาประมาณ 01.30 น. สำนักงานเจ้าท่าภูมิภาคสาขาชุมพร ได้รับแจ้งเหตุเรืออับปาง ชื่อเรือสันทัดสมุทร 4 ประเภทเรือกลเดินทะเลเฉพาะเขต หมายเลขทะเบียนเรือ 600003096 ตรวจสอบใบอนุญาตใช้เรือไม่ขาดอายุ จากการตรวจสอบพบว่าเรือลำดังกล่าวบรรทุกตู้คอนเทนเนอร์บรรจุไม้ยางพาราจำนวน 42 ตู้ เดินทางมาจากจังหวัดสุราษฎร์ธานี ไปยังท่าเรือแหลมฉบัง จังหวัดชลบุรี ก่อนเกิดเหตุอับปางลงบริเวณทะเลอ่าวไทยห่างฝั่งประมาณ 8.6 ไมล์ จากฝั่งหาดทรายรี มีนายอัมพร วงศ์ธรรม เป็นผู้ควบคุมเรือ และนายสมทูน โชติมณี ต้นกลเรือ พร้อมด้วยลูกเรือรวม 10 คน ตรวจสอบเอกสารคนประจำเรือพบว่ายังไม่ขาดอายุการใช้งาน
ทั้งนี้ สาเหตุเบื้องต้นผู้ควบคุมเรือให้การว่าขณะเดินทางมาถึงจุดเกิดเหตุเรือมีลักษณะเอียง จึงได้ทำการปรับระดับน้ำเพื่อแก้ไขอาการเอียงของเรือ แต่ไม่สามารถแก้ไขได้ เป็นเหตุให้เรือ สันทัดสมุทร 4 เสียการทรงตัวและจมลง นายเรือจึงได้ทำการสละเรือ พร้อมแจ้งให้ลูกเรือเตรียมแพชูชีพ ซึ่งในเวลาต่อมา เรือประมง ชื่อทรัพย์สมบูรณ์ 1 และเรืออุทยานแห่งชาติหมู่เกาะชุมพร ที่อยู่ใกล้จุดเกิดเหตุ ได้เข้าให้การช่วยเหลือผู้ที่อยู่ในเรือทุกคนได้อย่างปลอดภัย โดยไม่มีผู้ได้รับบาดเจ็บหรือเสียชีวิต จากการตรวจสอบไม่พบคราบน้ำมันรั่วไหล สำหรับตู้คอนเทนเนอร์ จำนวน 42 ตู้ ดำเนินการกู้ไปแล้ว 41 ตู้ โดยทำการใช้เชือกเรือรัดตรึงไว้รวมกัน ก่อนเร่งดำเนินการใช้เรือลากเข้าชิดฝั่งเพื่อความปลอดภัย และดำเนินการเก็บกู้ต่อไป ส่วนอีก 1 ตู้ คาดว่าติดไปกับเรือ
นอกจากนี้ สำนักงานเจ้าท่าภูมิภาค สาขาชุมพรได้ดำเนินการ ออกคำสั่งให้กู้เรือและติดตั้งทุ่นเครื่องหมาย ออกประกาศให้ระมัดระวังการเดินเรือ ออกคำสั่งห้ามใช้เรือ และให้ทางบริษัทสันทัดและบุตร จำกัด ที่เป็นเจ้าของเรือ เสนอแผนและเร่งรัดในการกู้เรือตามคำสั่งกู้ตัวเรือขึ้นมาให้แล้วเสร็จภายในกำหนด พร้อมให้นายเรือและลูกเรือเข้าพบเจ้าหน้าที่ ในวันที่ 3 พฤศจิกายน 2565 เพื่อสอบสวนถึงสาเหตุและมาตรการในการแก้ไขเพื่อไม่ให้เกิดเหตุการณ์ซ้ำขึ้นอีก สำหรับแผนในการกู้ตัวเรือทางสำนักงานเจ้าท่าภูมิภาคสาขาชุมพร จะทำการประสานขอรับการสนับสนุนเรือตรวจการณ์และเจ้าหน้าที่จากสำนักความปลอดภัยและสิ่งแวดล้อมทางน้ำเข้าพื้นที่เพื่อตรวจสอบ ควบคุมการกู้ตัวเรือสันทัดสมุทร 4 ให้เป็นไปตามแผนจนกว่าจะแล้วเสร็จต่อไป
วันอังคารที่ 25 ตุลาคม 2565
สรรพสามิตเดินหน้าสนับสนุนการใช้ยานยนต์ไฟฟ้า เพิ่ม บจก. ไทยฮอนด้า เข้าพอร์ตอีก 1 ราย
กรมสรรพสามิตลงนามข้อตกลงตามมาตรการสนับสนุนการใช้ยานยนต์ไฟฟ้า ระหว่างกรมสรรพสามิตกับผู้ประกอบอุตสาหกรรมรถจักรยานยนต์เพิ่มอีก 1 ราย คือ บจ.ไทยฮอนด้า ผู้ผลิตและจำหน่ายรถจักรยานยนต์ยี่ห้อฮอนด้า
ดร.เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า วันนี้ (25 ตุลาคม 2565) กรมสรรพสามิตได้ลงนามข้อตกลงตามมาตรการสนับสนุนการใช้ยานยนต์ไฟฟ้าระหว่างกรมสรรพสามิตกับผู้ประกอบอุตสาหกรรมรถจักรยานยนต์เพิ่มอีก 1 ราย คือ บริษัท ไทยฮอนด้า จำกัด ผู้ผลิตและจำหน่ายรถจักรยานยนต์ยี่ห้อฮอนด้า ซึ่งจะได้รับสิทธิประโยชน์จากภาษีสรรพสามิตอัตราภาษีตามมูลค่าร้อยละ 1 และเงินอุดหนุน จำนวน 18,000 บาทต่อคัน สำหรับการนำเข้ารถจักรยานยนต์แบบพลังงานไฟฟ้าจากแบตเตอรี่ (Battery Electric Vehicle: BEV) ในปี 2565 - 2566 และผลิตรถจักรยานยนต์ BEV ในปี 2565 - 2568 โดยรถจักรยานยนต์ BEV ที่เข้าร่วมมาตรการฯ ต้องมีคุณสมบัติ ดังนี้
1. ต้องเป็นแบตเตอรี่ประเภทลิเธียมไอออน
2. มีความจุแบตเตอรี่ตั้งแต่ 3 KWh ขึ้นไป หรือมีระยะทางที่วิ่งได้ตั้งแต่ 75 กิโลเมตร ต่อการชาร์จ 1 ครั้ง ตามมาตรฐาน WMTC (World Motorcycle Test Cycle) ตั้งแต่ Class 1 ขึ้นไป
3. ต้องใช้ยางล้อที่เป็นไปตามมาตรฐานผลิตภัณฑ์อุตสาหกรรม มาตรฐานเลขที่ มอก. 2720-2560 (UN Reg.75) หรือที่สูงกว่า (UN Reg.75)
4. ต้องผ่านการทดสอบความปลอดภัยของรถจักรยานยนต์ไฟฟ้าตามมาตรฐานผลิตภัณฑ์ อุตสาหกรรม เลขที่ มอก. 2952-2561 (UN Reg.136) หรือที่สูงกว่า
ทั้งนี้ บริษัทฯ มีความประสงค์ผลิตรถจักรยานยนต์ BEV ในประเทศและขอรับสิทธิ จำนวน 1 รุ่น คือ รุ่น BENLY e ในอีก 6 เดือนต่อจากนี้ ในขั้นต้นคาดว่าจะมีการผลิตประมาณ 200 คัน
จากมาตรการฯ ดังกล่าว ส่งผลให้มีผู้ประกอบอุตสาหกรรมและผู้นำเข้าลงนามในข้อตกลงกับกรมสรรพสามิตแล้ว จำนวน 10 ราย แบ่งเป็นผู้ประกอบอุตสาหกรรมและผู้นำเข้ารถยนต์ จำนวน 7 ราย และรถจักรยานยนต์ จำนวน 3 ราย โดยคาดว่าจะมียอดจองและยอดขายรถยนต์และรถจักรยานยนต์ไฟฟ้าที่ขอรับสิทธิตามมาตรการฯ ภายในสิ้นปี 2565 รวมกันทั้งสิ้นกว่า 25,000 คัน และจะมีผู้ประกอบอุตสาหกรรม/ผู้นำเข้ารถยนต์ที่สนใจทยอยเข้าร่วมลงนามเพิ่มขึ้นอีกในระยะเวลาอันใกล้นี้ ซึ่งจะส่งผลให้รถยนต์และรถจักรยานยนต์ BEV มีราคาลดลงและสร้างแรงจูงใจให้ผู้บริโภค หันมาใช้ยานยนต์ไฟฟ้าเพิ่มมากขึ้น “มาตรการนี้จะช่วยส่งผลดีทั้งในด้านสิ่งแวดล้อม และเป็นการสนับสนุนเป้าหมายของประเทศในการเป็นกลางทางคาร์บอน (Carbon Neutrality) และการปล่อยก๊าซเรือนกระจกสุทธิเป็นศูนย์ (Net Zero Emission) ซึ่งเป็นหนึ่งในยุทธศาสตร์หลักที่กรมสรรพสามิตให้ความสำคัญและจะขับเคลื่อนอย่างจริงจังต่อจากนี้”อธิบดีกรมสรรพสามิตกล่าวทิ้งท้าย
วันพุธที่ 2 พฤศจิกายน 2565
ครั้งแรกในเอเชีย - แปซิฟิก! รัฐบาลจับมือเอกชน ร่วมต้านการละเมิดทรัพย์สินทางปัญญาในโฆษณาออนไลน์
.....
รัฐบาลโดยกระทรวงพาณิชย์ จับมือ 3 สมาคมด้านการโฆษณาไทยและเจ้าของสิทธิ์ในทรัพย์สินทางปัญญา จำนวน 20 ราย ลงนาม MOU ว่าด้วยการโฆษณาออนไลน์และสิทธิในทรัพย์สินทางปัญญา โดยไทยจะเป็นชาติแรกในภูมิภาคเอเชียและแปซิฟิกที่ร่วมมือกับภาคเอกชนในลักษณะนี้ เพื่อยกระดับอุตสาหกรรมโฆษณาไทยไม่ให้มีการละเมิดทรัพย์สินทางปัญญา และสร้างความเชื่อมั่นให้กับนักลงทุนต่างชาติในอุตสาหกรรมโฆษณาและดิจิทัลคอนเทนต์ไทย
.
มาตรการที่จะดำเนินการหลังการลงนามใน MOU ได้แก่ การไม่ทำโฆษณาให้กับสินค้าที่ละเมิดทรัพย์สินทางปัญญา การไม่ลงโฆษณาบนเว็บไซต์หรือแอปฯ ที่ละเมิดทรัพย์สินทางปัญญา เพื่อตัดท่อน้ำเลี้ยงเจ้าของแพลตฟอร์มนั้น ๆ ที่แม้จะมีอัตราการมองเห็นมาก แต่ต้องไม่สนับสนุน รวมทั้งไม่ผลิตหรือเผยแพร่เนื้อหาโฆษณาที่ละเมิดทรัพย์สินทางปัญญา เป็นต้น
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 12 กันยายน 2565
รัฐช่วยธุรกิจ SMEs ต่อเนื่อง! ขยายวงเงินค้ำประกันอีก 5 หมื่นลบ. ผ่านมาตรการ “บสย.พร้อมช่วย” ตั้งแต่ 1 ก.ย. 65 - 9 เม.ย. 66
.....
ปัจจุบันการแพร่ระบาดของโรคโควิด-19 อยู่ในสถานการณ์ที่สามารถควบคุมได้และมีแนวโน้มดีขึ้น ส่งผลให้ภาคธุรกิจบางสาขากำลังกลับมาฟื้นตัว แต่ยังมีผู้ประกอบการอีกจำนวนมาก โดยเฉพาะกลุ่ม SMEs ยังคงได้รับผลกระทบจากเศรษฐกิจที่ชะลอตัว และกำลังมองหาแหล่งเงินทุนเพื่อไปเสริมสภาพคล่องทางธุรกิจ
.
รัฐบาลโดย ก.คลัง ได้เล็งเห็นถึงความสำคัญและความจำเป็น ที่จะต้องช่วยเหลือผู้ประกอบการกลุ่มดังกล่าว จึงเห็นชอบให้ “ขยายวงเงินค้ำประกันสินเชื่อ” ภายใต้ พ.ร.ก.ฟื้นฟู ระยะที่ 2 อีก 50,000 ล้านบาท ผ่านมาตรการ “บสย.พร้อมช่วย” โดยเริ่มใช้ตั้งแต่วันที่ 1 ก.ย. 65 - วันที่ 9 เม.ย. 66
.
สำหรับมาตรการดังกล่าว เป็นการให้ความช่วยเหลือทางการเงินแก่ “ผู้ประกอบธุรกิจที่กำลังก้าวสู่การเปลี่ยนผ่าน” และ “การเปิดประเทศ สู่ BCG Model” ในอัตราดอกเบี้ยต่ำ มีค่าธรรมเนียมค้ำประกันถูกลงเพียง 3% ใน 2 ปีแรก และยังค้ำประกันเต็มวงเงิน
.
ทั้งนี้ กลุ่มธุรกิจเป้าหมายภายใต้ BCG Model ที่ได้รับการสนับสนุน ประกอบด้วย
• กลุ่มดิจิทัลเทคโนโลยี เพื่อเพิ่มประสิทธิภาพการบริหารจัดการธุรกิจ
• กลุ่มที่กำลังปรับไปสู่กระบวนการผลิต และบริการแบบออโตเมชั่น
• กลุ่มธุรกิจด้านสิ่งแวดล้อม ระบบประหยัดพลังงาน พลังงานทดแทน และพลังงานสะอาด
• กลุ่มธุรกิจที่พัฒนาและออกแบบผลิตภัณฑ์ที่เป็นมิตรต่อสิ่งแวดล้อมในรูปแบบ Zero waste
• กลุ่มธุรกิจนวัตกรรมที่เสริมความสามารถในการแข่งขัน
.
อ่านเพิ่มเติม คลิกhttps://www.thaigov.go.th/news/contents/details/59022
#ไทยคู่ฟ้า#ร่วมต้านโควิด19
-------------------
วันอังคารที่ 4 ตุลาคม 2565
รมว.อว. ร่วมหารือประเด็นแนวโน้มเศรษฐกิจของบริษัทร่วมทุนญี่ปุ่นในประเทศไทยของหอการค้าญี่ปุ่น ประจำครึ่งแรกของปี 2565
รมว.อว. ร่วมหารือประเด็นแนวโน้มเศรษฐกิจของบริษัทร่วมทุนญี่ปุ่นในประเทศไทยของหอการค้าญี่ปุ่น ประจำครึ่งแรกของปี 2565
เมื่อวันที่ 15 กันยายน 2565 ณ ประชุมชั้น 4 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ให้การต้อนรับMr. KURODA Junประธาน JETRO Bangkok (Japan External Trade Organization, Bangkok) พร้อมด้วยMr. KATO Takeoประธานหอการค้าญี่ปุ่น – กรุงเทพ และประธานบริษัท Mitsui & Co (Thailand) Ltd. และคณะ เข้าพบเพื่อรายงานผลสำรวจแนวโน้มเศรษฐกิจของบริษัทร่วมทุนญี่ปุ่นในประเทศไทยของหอการค้าญี่ปุ่น ประจำครึ่งแรกของปี 2565
โดยประเด็นที่มีการหารือในระหว่างการเข้าพบ อาทิ (1) รายงานผลสำรวจแนวโน้มเศรษฐกิจที่แสดงถึงการพัฒนาการในทางบวกของภาคอุตสาหกรรมต่าง ๆ อาทิในกลุ่มอุตสาหกรรม อาหาร สิ่งทอ และเคมีภัณฑ์ ซึ่งเป็นผลมาจากสถานการณ์โควิด - 19 ที่ดีขึ้นภายในประเทศไทย อย่างไรก็ตามจากปัจจัยในอัตราการแลกเปลี่ยนเงิน รวมถึงราคาพลังงานและราคาวัตถุดิบที่เพิ่มสูงขึ้น ส่งผลให้บางกลุ่มอุตสาหกรรมมีแนวโน้มการเติบโตที่ยังไม่ดีเท่าที่ควร (2) ประเด็นเรื่องแรงงานและกำลังคนประเภท Skilled Workforce เช่น โครงการ Thai KOSEN ที่ช่วยในการผลิตกำลังคนให้ตรงกับความต้องการตลาดแรงงานญี่ปุ่นมากยิ่งขึ้น โดยการอบรมจากโครงการดังกล่าวช่วยเสริมสร้างความดึงดูดให้กับกลุ่มอุตสาหกรรมซึ่งช่วยลดทรัพยากรต่าง ๆ สำหรับแรงงานใหม่ในตลาด และโครงการ Higher Education Sandbox ที่เปิดกว้างในสาขาและสามารถที่จะเรียนไปพร้อมกับการฝึกงานได้ และ (3) ประเด็นความร่วมมือการลงทุนและอุตสาหกรรมในพื้นที่เขตพัฒนาพิเศษภาคตะวันออก (EEC) ซึ่งทางหอการค้าญี่ปุ่นได้เข้าเยี่ยมชม
องค์การส่งเสริมการค้าต่างประเทศของญี่ปุ่น หรือ JETRO Bangkok เป็นหน่วยงานภายใต้การกำกับของรัฐภายใต้กระทรวงเศรษฐกิจ การค้า และอุตสาหกรรม (METI) ประเทศญี่ปุ่น โดยมีหน้าที่กระชับความสัมพันธ์ทางการค้าและการลงทุนระหว่างประเทศไทยและญี่ปุ่น นอกจากนี้ยังช่วยผลักดันเพื่อเพิ่มการนำเข้าของสินค้าไทยสู่ตลาดญี่ปุ่นและเผยแพร่บรรยากาศที่ดีของการลงทุนจากนักลงทุนญี่ปุ่นในประเทศไทย
วันพฤหัสบดีที่ 20 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 23
...
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบอุทกภัย อย่างต่อเนื่องเป็นวันที่ 23
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทำให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรี ช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดำเนินการช่วยเหลือประชาชนผู้ประสบอุทกภัย เป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดำเนินการเร่งช่วยเหลือผู้ประสบอุทกภัย โดยในวันที่ 19 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 23 โดยตั้งศูนย์อำนวยการ 10 จุด เจ้าหน้าที่ 63 นาย เรือ 18 ลำ รถ 20 คัน ถุงยังชีพ 1,630 ชุด น้ำดื่ม 1,720 ขวด ดังนี้
สำนักงานเจ้าท่าภูมิภาคที่ 2
- สาขาอยุธยา แจกถุงยังชีพพร้อมน้ำดื่มให้แก่ประชาชน บริเวณชุมชนวัดอินทาราม ชุมชนวัดแม่นางปลื้ม ชุมชนสุเหร่า และชุมชนมงคลทรัพย์ ต.หัวรอ อ.พระนครศรีอยุธยา จ.พระนครศรีอยุธยา
- สำนักงานพัฒนาและบำรุงรักษาทางน้ำที่ 1 และ 6 นำเรือรับ - ส่ง ผู้ประสบอุทกภัย ตำบลบางมัน(ตลาดสิงห์บุรี) อำเภอเมือง จังหวัดสิงห์บุรี ต.พระงาม อ.พรหมบุรี จ.สิงห์บุรี ต.ถอนสมอ อ.ท่าช้าง จ.สิงห์บุรี ต.พิกุลทอง อ.ท่าช้าง จ.สิงห์บุรี ซ่อมแซม เสริมผนังกันน้ำท่วมริมแม่น้ำเจ้าพระยา ต.บ้านหม้อ อ.พรหมบุรี จ.สิงห์บุรี และรับ - ส่ง ต.วัดตะกู อ.บางบาล จ.พระนครศรีอยุธยา
สำนักงานเจ้าท่าภูมิภาคที่ 5 สาขาสตูลและสำนักงานพัฒนาและบำรุงรักษาทางน้ำที่ 4 ช่วยเหลือ รับ - ส่งประชาชน จัดส่งน้ำดื่ม หมู่ที่ 1 - 5 พื้นที่ ต.เขาขาว อ.ละงู จ.สตูล
สำนักงานเจ้าท่าภูมิภาคที่ 7 จัดส่งน้ำดื่ม ถุงยังชีพ ข้าวกล่อง และรับ-ส่งประชาชน
- สาขาอุบลราชธานี ร่วมกับ สำนักงานพัฒนาและบำรุงรักษาทางน้ำที่ 8 ช่วยเหลือประชาชนพื้นที่สะพานรัตนโกสินทร์ อ.เมือง จ.อุบลราชธานี ชุมชนลับแล อ.วารินชำราบ จ.อุบลราชธานี หน้าโรงเรียนเบ็ญจะมะมหาราช อ.เมือง จ.อุบลราชธานี ลานจอดรถห้างเซ็นทรัล อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สำนักงานพัฒนาและบำรุงรักษาทางน้ำที่ 5 ช่วยเหลือผู้ประสบภัยพื้นที่ ต.บึงงาม อ.ทุ่งเขาหลวง จ.ร้อยเอ็ด บ้านโนนเมืองและบ้านยางท่าแจ้ง ต.ยางท่าแจ้ง อ.โกสุมพิสัย จ.มหาสารคาม บ้านปลาปัด อ.โกสุมพิสัย จ.มหาสารคาม บ้านท่าเยี่ยมและบ้านท่าเชื่อม ต.ลำชี อ.ฆ้องชัยพัฒนา จ.กาฬสินธุ์ บ้านโนนขวา บ้านกุดเชื่อม ต.ฆ้องชัย จ.กาฬสินธุ์
ทั้งนี้ กรมเจ้าท่าได้เตรียมพร้อมเรือพระราชทาน เรือท้องแบน รถ และกำลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกำลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ำ การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ำ สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
วันจันทร์ที่ 26 กันยายน 2565
รัฐมนตรีว่าการกระทรวงยุติธรรม แจงไปงานบ้านนาสารจริง แต่ได้รับเชิญจาก ป.ป.ส.  ยันไม่รู้จัก "ผู้กองเดียร์"
รัฐมนตรีว่าการกระทรวงยุติธรรม แจงไปงานบ้านนาสารจริง แต่ได้รับเชิญจาก ป.ป.ส.  ยันไม่รู้จัก "ผู้กองเดียร์" ชี้ปกติลงพื้นที่คนมาร่วมถ่ายรูปเยอะ จากนี้ต้องระวังตัวมากขึ้น เตือนปชช.ระวังคนแอบอ้างชื่อ เตรียมให้ฝ่ายกฎหมายดำเนินคดี
นายสมศักดิ์ เทพสุทิน รมว.ยุติธรรม กล่าวถึงกรณีที่สื่อนำเสนอข่าวว่ามีหญิงที่อ้างชื่อว่า ผู้กองเดียร์ เชิญตนไปร่วมงานที่ ต.น้ำพุ อ.นาสาร จ.สุราษฎร์ธานี ว่า ตนไปงานนั้นตามคำเชิญของหน่วยงานกระทรวงยุติธรรม คือ สำนักงาน ป.ป.ส. โดยเป็นกำหนดการที่เพิ่มขึ้นมาจากเดิม เพราะตนต้องไปงานที่เกี่ยวกับพืชกระท่อม ที่ จ.สุราษฎร์ธานี พอดี ที่ตนได้ให้ความสำคัญกับบ้านนาสาร เพราะเป็นหมู่บ้านต้นแบบและนำร่องที่เก็บรักษาพืชกระท่อมไว้ให้ศึกษาและวิจัย ตั้งแต่ปี 2559 จนเราสามารถปลดล็อกพืชกระท่อมออกจากบัญชียาเสพติดได้สำเร็จ โดยเมื่อตนมาเป็น รมว.ยุติธรรม ได้ลงพื้นที่บ้านนาสาร 4 ครั้ง เพื่อรับฟังความคิดเห็นและศึกษาแนวทางจากชาวบ้านในพื้นที่ ส่วนประเด็นหญิงที่อ้างชื่อว่า "ผู้กองเดียร์" นั้น ตนไม่ทราบและไม่ได้รู้จัก ซึ่งการถ่ายรูปตามที่เป็นข่าวก็เป็นเรื่องปกติ ที่เวลาลงพื้นที่ก็จะมีคนมาถ่ายรูปด้วย ตนไม่รู้ว่าจะมีการนำไปใช้แบบไหน ดังนั้นต่อจากนี้ไปคงจะต้องมีการระมัดระวังตัวมากขึ้น
"การที่ผมไปบ้านนาสารในวันนั้น เพราะไปรับฟังชาวบ้านว่าพืชกระท่อมหลังปลดล็อกแล้วมีปัญหาอะไรหรือไม่ ก็ได้ทราบว่ามีปัญหาเรื่องการทำผลิตภัณฑ์ว่าทำไม่ได้ เมื่อกลับมายังกรุงเทพฯ ตนก็ได้ตั้งคณะอนุกรรมการประสานงาน เร่งรัด ส่งเสริมสนับสนุนการขอขึ้นทะเบียน ผลิตภัณฑ์สมุนไพร ยา อาหาร และเครื่องสำอางที่ผลิตจากพืชกระท่อม โดยมีตัวแทนจากหน่วยงานต่างๆ ที่เกี่ยวข้อง เพื่อศึกษาและปลดล็อกให้ทำผลิตภัณฑ์ได้ ที่ผ่านมามีประชาชนเข้ามาร้องขอความช่วยเหลือจากการถูกหลอกให้ลงทุนเกี่ยวกับพืชกระท่อม ทางกระทรวงยุติธรรมได้ดำเนินการช่วยเหลืออยู่ โดยต้องขอเตือนประชาชนทุกท่านให้ระวังเรื่องการลงทุน และการแอบอ้างเอาชื่อผมไปหาผลประโยชน์ ผมไม่มีส่วนเกี่ยวข้องใดๆ กับธุรกิจพืชกระท่อม ขอทุกท่านอย่าหลงเชื่อ และผมจะให้ฝ่ายกฎหมายดำเนินคดีกับผู้ที่นำชื่อไปแอบอ้างด้วย" นายสมศักดิ์ กล่าว